[ca] A partir dels principals estudis sobre l'eufemisme en castellà i en xinès, aquesta Tesi Doctoral proposa una aproximació a les semblances i les diferències entre els usos eufemístics d'ambdues llengües. L'interès per una anàlisi sistemàtica deriva de la hipòtesi que, tenint en compte que l'espanyola i la xinesa són cultures distants, la creació i l'ús de l'eufemisme presenta un reguitzell de dissimilituds que podrien donar lloc a problemes en la interacció social. Així doncs, un dels objectius d'aquesta Tesi Doctoral ha estat la recopilació d'un corpus d'eufemismes a partir del buidat de les principals fonts lexicogràfiques. Per comparar els eufemismes que s'han seleccionat s'ha fet una classificació pròpia, la qual situa aquest element d'atenuació en la intersecció entre la pragmàtica i la semàntica. A partir d'un enfocament onomasiològic, s'han establert quatre àmbits temàtics que consten de les següents àrees: el tema de la mort dins del bloc de la por i la veneració, el cicle de vida femení dins del bloc del pudor i el tacte, la professió i l'ocupació laboral dins de la correcció política i la imatge pública dins del bloc del benefici propi. Amb l'objectiu de tenir una base de comparació de cada cas concret, s'ha determinat el tertium comparationis corresponent. Aquest procediment ha fet possible l'agrupació dels eufemismes i poder determinar les convergències i divergències d'ús en ambdues llengües. Finalment, s'ha completat el material compilat en les fonts lexicogràfiques a través d'una enquesta dirigida a 160 individus (80 espanyols i 80 xinesos) amb la finalitat d'identificar aquells eufemismes i àmbits temàtics que en l'actualitat presenten un major coneixement. Els resultats que s'han obtingut són representatius tenint en compte les variables d'edat, gènere i educació. D'entre els resultats, cal mencionar que, d'una banda, la llengua espanyola i xinesa mostren, especialment en els àmbits tradicionals (per exemple, la mort i el cicle de vida femení), les dissimilituds que s'esperaven; d'altra banda, i probablement per la globalització en augment i la modernització d'ambdues cultures, els usos eufemístics en els àmbits més candents (per exemple, la correcció política i el benefici propi) mostren una evolució paral·lela. En aquest sentit, aquesta Tesi Doctoral ofereix un marc teòric i metodològic que pot ser el fonament per a futurs estudis dedicats a aquest element de caràcter lingüístic i extralingüístic com és l'eufemisme.

[en] This doctoral thesis puts forward an approach to explore the similarities and differences in the use of euphemisms in Spanish and Chinese, based on the main studies on the topic. The interest in a systematic analysis is derived from the hypothesis that the creation and use of euphemisms in cultures as distant as the Spanish and the Chinese entails an array of differences that could cause problems in social interactions. Hence, one of the aims of this doctoral thesis has been the creation of a corpus of euphemisms that have been extracted from the main lexicographic sources. To compare the gathered euphemisms, a classification system that places this mitigating element at the intersection between pragmatics and semantics has been devised. By adopting an onomasiological approach, four thematic categories have been established, including the following areas: the subject of death within the block of fear and veneration, the female life cycle within the block of modesty and tactfulness, profession and occupation within the block of political correctness, and public image within the block of personal gain. In order to have a basis for comparison in each specific case, the corresponding tertium comparationis has been determined. This procedure makes possible to group the collected euphemisms and to determine the convergences and divergences in their use in Spanish and Chinese. Finally, the material compiled from the lexicographic sources has been completed by a survey directed at 160 people (80 people from Spain and 80 from China) with the aim of identifying those euphemisms and thematic areas that are currently better known. Significant data has been obtained considering the variables of age, gender and education. Among the results, it is worth mentioning that, on one hand, Spanish and Chinese present the differences expected, especially in traditional areas as for example, death and the female life cycle. On the other hand, and probably due to the increasing globalization and modernization of both cultures, the use of euphemisms in most of current fields, such as political correctness and personal gain, shows a parallel evolution. In this sense, this doctoral thesis offers a theoretical and methodological framework that lays the groundwork for future studies devoted to an element of a linguistic and extralinguistic nature such as the euphemism.